Šv. Martynas
Šventasis Martynas arba Martynas Turietis, Martynas iš Tūro (lot. Martinus Turonensis, 316–397 m.) – krikščionių šventasis, vyskupas, pasižymėjęs gailestingumo darbais. Jis yra pirmasis Vakarų Bažnyčios šventasis ne kankinys. Jo gyvenimas žinomas dėl amžininko, šventojo Stulpicijaus Savero kronikų. Apie šv. Martyną garsiausias žinomas pasakojimas kaip jis žiemos metu kardu perpjovė savo apsiaustą į dvi dalis, kad pusę jo atiduotų elgetai. Ypač garbinamas Prancūzijoje, kur buvo Trečiosios Prancūzijos Respublikos globėjas. Jo šventovė Tūre yra gausiai lankoma piligrimų, keliaujančių į Santjago de Kompostelą. Protestantiškuose kraštuose nuo XVI amžiaus vietoje šio šventojo pradėtas minėti Bažnyčios reformatorius Martynas Liuteris.